Djeca u opasnosti
Polovini miliona djece na Rogu Afrike nužna je hitna pomoć da bi uopšte preživjela.
Suše, glad i ratovi teško fizički i psihički opterećuju djecu, posebno trogodišnjake i one još mladje. Nedohranjenost i bolesti u tom osjetljivom uzrastu ostavljaju trajne tragove koji se protežu sve do odrastanja. Jednogodišnji Abdi život započinje u paklu. Krajnje je neishranjen, a uz to pati od hronične dijareje. Tokom kratkog razgovora sa novinarkom Glasa Amerike, ni on ni njegova 30-godišnja majka Qaali, nisu prestajali da kašlju: Majka objašnjava da su nevolje sa zdravljem Abdija i još petoro djece počeli kad su pobjegli iz Somalije: Abdi i njegove sestre i braća su već mjesec dana u izbjegličkom logoru Dadaab, zajedno sa desetinama hiljada druge djece koja se tu slivaju u proteklih nekoliko mjeseci. Neishranjena i bolesna djeca koja dolaze direktna su slika okrutnosti suše, gladi i rata. Problem smještaja je sve veći, kao i neishranjenost. Procjenjuje se da je životno ugroženo oko pola miliona djece i pomoć im je neophodna odmah. Olivia Yambi je predstavnica UNICEF-a u Keniji: To ima ozbiljne, dugoročne posljedice, kaže Roselyn Mullo, ekspert Evropske Komisije za pitanja ishrane, sada sa mandatom za Rog Afrike: Nisu samo neishranjenost i druge fizičke nevolje ono što je opasno za stabilan razvoj djece. I gubitak članova porodice ima dramatičan efekat na djecu kaže predstavnica UNICEF-a: I roditelji su takodje pod stresom, izmedju ostalog i zato što nisu u stanju da svojoj djeci osiguraju barem ono najnužnije. Zato i njima treba pomoć i savjet.